Zápisnica z 52. zasadnutia Súdnej rady Slovenskej republiky
z 5. októbra 2010

Prítomní:
1)	JUDr. Štefan Harabin - neprítomný
2)	JUDr. Jana Bajánková - neprítomná
3)	Doc. Mária Bujňáková 
4)	JUDr. Igor Burger
5)	JUDr. Ján Burik
6)	JUDr. Viliam Dohňanský
7)	JUDr. Ida Hanzelová 
8)	JUDr. Daniel Hudák 
9)	JUDr. Peter Hulla - neprítomný
10)	JUDr. Jozef  Janík 
11)	JUDr. Helena Kožíková
12)	JUDr. Anna Marková - neprítomná
13)	JUDr. Richard Molnár - neprítomný
14)	JUDr. Bohumil Novák - neprítomný
15)	JUDr. Juraj Sopoliga 
16)	JUDr. Gabriela Šimonová 
17)	JUDr. Daniela Švecová - neprítomná
18)	JUDr. Mária Usačevová

52. rokovanie Súdnej rady Slovenskej republiky otvorila a viedla podpredsedníčka Súdnej rady Slovenskej republiky (ďalej len "súdna rada") a zároveň skonštatovala, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe a po diskusii bol schválený nasledovný program zasadnutia:

1.	Návrh rozpočtu verejnej správy na rok 2011 - 2013

2.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu občianskoprávneho kolégia Najvyššieho súdu Slovenskej republiky (1 Ksr  328/2010)

3.	Návrh predsedníčky Krajského súdu v Bratislave na dočasné pridelenie Mgr. Mariána Degmu, sudcu Okresného súdu Bratislava III, na výkon funkcie sudcu na Krajský súd v Bratislave (1 Ksr 332/2010)

4.	Obsahová náplň vzdelávania sudcov na rok 2011 a témy, právne inštitúty, konkrétne právne problémy do študijného plánu Justičnej akadémie Slovenskej republiky                        ( 1 Ksr 301/2010, 1 Ksr 313/2010)

5.	Informácia o návšteve Prof. Dr. Vassiliosa Skourisa, Dr. h. c., predsedu Súdneho dvora Európskej únie v Luxemburgu (1 Ksr 331/2010)

K programu zasadnutia:

Hlasovanie: 
Za: 12
Proti: 0
Zdržali sa: 0
Neprítomní: 6

Uznesenie č. 1032
Súdna rada Slovenskej republiky schvaľuje program 52. zasadnutia.

Za overovateľa zápisnice bol navrhnutý JUDr. Igor Burger a za zapisovateľku Lucia Hučková.

Hlasovanie o overovateľovi zápisnice: JUDr. Igor Burger
Za: 11
Proti: 0
Zdržali sa: 1
Neprítomní: 6

Uznesenie č. 1033
Súdna rada Slovenskej republiky schvaľuje za overovateľa zápisnice JUDr. Igora Burgera a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:

1.	Návrh rozpočtu verejnej správy na rok 2011 – 2013 (1 Ksr 282/2010)

Členovia Súdnej rady po prerokovaní návrhu rozpočtu verejnej správy na rok 2011 hlasovali nasledovne:

Hlasovanie:
Za: 12
Proti: 0
Zdržali sa: 0
Neprítomní: 6

Uznesenie č. 1034
Súdna rada Slovenskej republiky dôrazne upozorňuje na nedodržiavanie ustanovení § 85     a § 86 zákona č. 757/2004 Z.z. o súdoch a o zmene a doplnení niektorých zákonov v znení neskorších predpisov a žiada, aby bol dodržaný zákonom stanovený postup pri predkladaní návrhu rozpočtu súdov Slovenskej republiky.

2.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu občianskoprávneho kolégia Najvyššieho súdu Slovenskej republiky                       (1 Ksr  328/2010)

Členovia Súdnej rady po prerokovaní žiadosti predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu občianskoprávneho kolégia Najvyššieho súdu Slovenskej republiky hlasovali nasledovne:

Hlasovanie: JUDr. Jana Bajánková
Za: 12
Proti: 0
Zdržali sa: 0
Neprítomní: 6

Hlasovanie: náhradník: JUDr. Ida Hanzelová
Za: 11
Proti: 0
Zdržali sa:  1
Neprítomní: 6

Uznesenie č. 1035
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu občianskoprávneho kolégia Najvyššieho súdu Slovenskej republiky JUDr. Janu Bajánkovú, za náhradníka JUDr. Idu Hanzelovú.

3.	Návrh predsedníčky Krajského súdu v Bratislave na dočasné pridelenie          Mgr. Mariána Degmu, sudcu Okresného súdu Bratislava III, na výkon funkcie sudcu na Krajský súd v Bratislave (1 Ksr 332/2010)

Členovia Súdnej rady po prerokovaní návrhu predsedníčky Krajského súdu v Bratislave na dočasné pridelenie Mgr. Mariána Degmu, sudcu Okresného súdu Bratislava III, na výkon funkcie sudcu na Krajský súd v Bratislave hlasovali nasledovne:

Hlasovanie:
Za: 12
Proti: 0
Zdržali sa: 0
Neprítomní: 6

Uznesenie č. 1036
Súdna rada Slovenskej republiky dočasne prideľuje Mgr. Mariána Degmu, sudcu Okresného súdu Bratislava III, na výkon funkcie sudcu na Krajský súd v Bratislave na dobu                    od 15. novembra 2010 do 14. mája 2011.

4.	Obsahová náplň vzdelávania sudcov na rok 2011 a témy, právne inštitúty, konkrétne právne problémy do študijného plánu Justičnej akadémie Slovenskej republiky ( 1 Ksr 301/2010, 1 Ksr 313/2010)

Uznesenie č. 1037
Súdna rada Slovenskej republiky doplňuje obsahovú náplň vzdelávania sudcov na rok 2011 o nasledovné body: III. Teoretická a praktická príprava justičných čakateľov (vyšších súdnych úradníkov, asistentov sudcov Najvyššieho súdu Slovenskej republiky a funkčne mladých sudcov) a IV. Teória a filozofia práva pre sudcov súdov vyšších stupňov.

Uznesenie č. 1038
Súdna rada Slovenskej republiky odkladá tento bod rokovania na ďalšie zasadnutie z dôvodu neprítomnosti riaditeľa Justičnej akadémie Slovenskej republiky. 

5.	Informácia o návšteve Prof. Dr. Vassiliosa Skourisa, Dr. h. c., predsedu Súdneho dvora Európskej únie v Luxemburgu (1 Ksr 331/2010)

Členovia Súdnej rady po prerokovaní informácie o návšteve Prof. Dr. Vassiliosa Skourisa, Dr. h. c., predsedu Súdneho dvora Európskej únie v Luxemburgu navrhli na stretnutie nasledovných členov:

Hlasovanie: JUDr. Daniel Hudák
Za: 11
Proti: 0
Zdržali sa: 1
Neprítomní: 6

Hlasovanie: JUDr. Gabriela Šimonová
Za: 11
Proti: 0
Zdržali sa: 1
Neprítomní: 6

Hlasovanie: JUDr. Mária Usačevová
Za: 11
Proti: 0
Zdržali sa: 1
Neprítomní: 6

Hlasovanie: JUDr. Ján Burik
Za: 11
Proti: 0
Zdržali sa: 1
Neprítomní: 6

Uznesenie č. 1039
Súdna rada Slovenskej republiky schvaľuje členov Súdnej rady na stretnutie s                    Prof. Dr. Vassiliosom Skourisom, Dr. h. c., predsedom Súdneho dvora Európskej únie v Luxemburgu v nasledovnom zložení: JUDr. Daniel Hudák, JUDr. Gabriela Šimonová, JUDr. Mária Usačevová, JUDr. Ján Burik.

Rôzne: 

6.	Informácia o možnosti odberu časopisu Dimenzie vrátane publikovania v ňom

Členovia Súdnej rady po prerokovaní informácie o možnosti odberu časopisu Dimenzie vrátane publikovania v ňom hlasovali nasledovne:

Hlasovanie:
Za: 12
Proti: 0
Zdržali sa: 0
Neprítomní: 6

Uznesenie č. 1040
Súdna rada Slovenskej republiky súhlasí s odberom časopisu Dimenzie s tým, že v každom vydaní časopisu bude umožnené publikovať príspevky a názory členov Súdnej rady Slovenskej republiky, sudcovských rád a stavovských organizácií a to v minimálnom rozsahu dvoch časopiseckých strán, zároveň poveruje Kanceláriu Súdnej rady Slovenskej republiky distribúciou predmetného časopisu členom Súdnej rady, sudcovským radám a stavovským organizáciám.

7.	Informácia o pracovnom stretnutí členov Súdnej rady so sudcami okresných súdov Námestovo a Dolný Kubín

Členovia Súdnej rady sa stretli na pracovnom rokovaní so sudcami okresných súdov Námestovo a Dolný Kubín. Predmetom rokovania o. i. boli  navrhované legislatívne zmeny týkajúce sa justície. V súvislosti s tým prijali nasledovné uznesenie:

Uznesenie č. 1041
Súdna rada Slovenskej republiky ukladá JUDr. Ide Hanzelovej vyhotoviť informáciu z pracovného rokovania so sudcami  Okresného súdu Námestovo a JUDr. Jurajovi Sopoligovi z pracovného rokovania so sudcami Okresného súdu Dolný Kubín.

O návrhu rozpočtu príjmov a výdavkov na rok 2011 – 2013 schválených pre kapitolu Najvyšší súd Slovenskej republiky bude Súdna rada Slovenskej republiky pokračovať nasledujúci deň (6. októbra 2010).

Súdna rada pokračovala v rokovaní s tým, že svoju neprítomnosť ospravedlnila podpredsedníčka Súdnej rady Slovenskej republiky JUDr. Helena Kožíková. Rokovanie viedla JUDr. Ida Hanzelová v súlade s Rokovacím poriadkom Súdnej rady.

Po diskusii k návrhu rozpočtu príjmov a výdavkov na rok 2011 – 2013 schválených pre kapitolu Najvyšší súd Slovenskej republiky členovia Súdnej rady hlasovali nasledovne:
Hlasovanie:
Za: 11
Proti: 0
Zdržali sa: 0
Neprítomní: 7

Uznesenie č. 1042
Súdna rada Slovenskej republiky nesúhlasí s návrhom rozpočtu príjmov a výdavkov na roky 2011 – 2013 schválených pre kapitolu z dôvodov uvedených v prílohe tohto uznesenia.

Overovateľ:									Zapísala: